**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2018-01-18 Nr. TAR1-16

Klaipėda

 Posėdis įvyko 2018-01-18

 Posėdžio pirmininkė Renolda Senavaitienė

 Posėdžio sekretorė Jurgita Šekštėnienė

 Dalyvauja: Greta Seiliūtė, Stasys Miliukas, Arūnas Barbšys, Alma Kontrimaitė, Liudvika Kuzminčiūtė, Evelina Gulijeva, Lina Šukytė-Korsakė, Jolita Šlajienė, Tomas Meškinis, Alfonsas Vildžiūnas, Jurgita Choromonskytė, Eimantas Reliuga, Tatjana Fedotova.

 DARBOTVARKĖ:

 1. Dėl nešališkumo deklaracijos pasirašymo.

2. Dėl konkrečių 2018 metų NVO tarybos užduočių svarstymo.

3. R. Senavaitienės pranešimas ,,Vietos bendruomenių veikla Berlyne lyginant su Klaipėdos bendruomenėmis. Ko reikėtų mokytis".

4. Kiti klausimai.

1. SVARSTYTA. Nešališkumo deklaracijos pasirašymas.

Nešališkumo deklaraciją pristatė Nevyriausybinių organizacijų tarybos pirmininkė Renolda Senavaitienė Nevyriausybinių organizacijų tarybos ( toliau – NVO ) narių pasižadėjimą, darbo principą. Buvo aptarta ir pasiūlyta pasirašyti tarybos nariams, kurie nedalyvavo ankstesniame posėdyje.

NUTARTA:

Pasirašyti nešališkumo deklaracijas.

 2. SVARSTYTA. Konkrečių 2018 metų NVO tarybos užduočių svarstymas.

 Pirmininkė priminė, kad vadovaujantis nuostatais taryba turi pasitvirtinti metinė veiklos planą. Klausimas jau buvo svarstytas ankstesniame posėdyje, bet siekiant įsiklausyti į visų tarybos narių nuomones balsavimas buvo perkeltas į šį posėdį. Pirmininkė priminė jau apsvarstytus klausimus ir pasiūlė šioms sritims tęsti šiuos jau pradėtus darbus.

 1. NVO veiklai skirtos patalpos;

 2. NVO dalinio finansavimo analizė ir pasiūlymai Savivaldybės tarybai

 Liudvika Kuzminčiūtė pasisakė, kad jos nuomone visų skelbiamų viešai konkursų nuostatai turėtų būti visiems vienodi, neturėtų būti kiekvienai sričiai skirtingi reikalavimai. Taip pat paminėjo, kad pavyzdyninį variantą kurį ji turi paruošusi, galėtų persiųsti NVO tarybos nariams susipažinti ir sekantį posėdį aptarti šį klausimą.

 Arūnas Barbšys pasiūlė kreiptis raštu i Klaipėdos miesto savivaldybės administracijos direktorių su prašymu, kad pateiktų visas laisvas patalpas, kurios galėtų būti skirtos NVO veiklai.

 Jurgita Choromanskytė pasiūlė visiems NVO srities atstovams, kad iki sekančio posėdžio pasikalbėtų su savo sričių atstovaujamomis organizacijomis ir paruoštų tikslius duomenis kokių patalpų jiems reikia (patalpų poreikis m², patalpų paskirtis, esama situacija, kokiomis patalpomis dabar naudojasi organizacija, ar kreipėsi anksčiau į savivaldybės administraciją ir pan.)), taip pat ar organizacija gali skirti lėšų nuomai ar ne. Surinkus duomenis galima persiųsti NVO tarybos nariams susipažinti iki posėdžio el. paštu.

Renolda Senavaitienė pasakė, kad visa tai jau buvo daroma praeitos kadensijos taryboje.Iš surinktos Klaipėdos NVO duomenų bazės(kuri dabar publikuojama savivaldybės portale), paimtais kontaktais buvo skambinama ir aiškinamasi minėti J.Choromanskytės klausimai.Išsiaiškinta, kad patalpų veiklai reikia apie 15 miesto NVO neskaitant pomėgių klubų.Buvo sudaryta sąrašo lentelė ir pristatyta tuometiniam NVO tarybos posėdžiui.Jokio naujo veiklos plano šia linkme nereikia išradinėti o pavyzdžiu kaip išspręsti NVO patalpų klausimą galima paimti dabartinius pensininkų Bendruomenės namus Debreceno gatvėje.

 NUTARTA:

1. Parašyti raštą Klaipėdos miesto savivaldybės administracijos direktoriui, dėl laisvų patalpų, kurios galėtų būti skirtos NVO veiklai vykdyti;
2. NVO srities atstovai paruoš konkrečias patalpų poreikio lenteles su konkrečiais duomenimis kokių patalpų jiems reikia, taip pat kokio užimtumo ir laiko jos turėtų būti;
3. SVARSTYTA. R. Senavaitienės pranešimas ,,Vietos bendruomenių veikla Berlyne lyginant su Klaipėdos bendruomenėmis. Ko reikėtų mokytis".

NVO tarybos pirmininkė Renolda Senavaitienė paminėjo, kad buvo išvykusi į Rytų Berlyno bendruomenių centrus.Kelionė buvo organizuojama Klaipėdos miesto savivaldybės vietos veiklos grupės. Pagal darbo planą, kaip ir buvo numatyta, aplankė 3 vietas: 1. ,,Kosmoso“ kvartalą; 2. Noikiolno fondą; 3. Reuterkiez‘ą (socialų miestą). Informacija pridedama. Priedas 1.

NUTARTA:

Informacija išklausyta.

1. Kiti klausimai.

Jurgita Choromanskytė pasiūlė sekantį posėdį organizuoti kovo 8 dieną.

NUTARTA:

Sekantį posėdį daryti kovo 8 dieną, 15:00 val.

Posėdžio pirmininkė Renolda Senavaitienė

Posėdžio sekretorė Jurgita Šekštėnienė